**POZIV AUTORIMA ZA DOSTAVLJANJE RADOVA**

Opšte je poznato da se savremena borba protiv raznoraznih oblika kriminalne djelatnosti mora voditi uz pomoć struke i nauke. Samo na način permanentnog usavršavanja zaposlenih koji rade na poslovima bezbjednosti, kao i praćenjem savremenih trendova iz oblasti kriminalistike (forenzičkih nauka), policije i bezbjednosti, može se na efikasan i efektan način odgovoriti aktuelnim bezbjednosnim izazovima. S tim u vezi, a sa posebnim zadovoljstvom, obavještavamo zainteresovanu javnost da je MUP Crne Gore, pokrenuo naučno-stručni časopis pod nazivom „Crnogorska revija za bezbjednost“! Cilj izdavanja pomenute revije jeste upoznavanje službenika MUP/Uprave policije Crne Gore, sa savremenim trendovima iz oblasti kriminalistike, policije, bezbjednosti, kao i sa njima srodnim naukama (kriminologija, pravo, forenzičke nauke i druge), koje će im služiti za edukaciju i proširivanje vidika, ali i kao smjernice i pomoć u svakodnevnom obavljanju svojih odgovornih poslova i zadataka. „Crnogorska revija za bezbjednost“ se objavljuje dva puta godišnje. Naredno, treće po redu izdanje je planirano do kraja tekuće godine. Ovo obavještenje je ujedno i javni poziv autorima da svoje izvorne naučne radove, pregledne radove, stručne radove, prikaze slučajeva, prikaze knjiga, sačinjenih po Uputstvu koje je dato u prilogu ovog poziva, dostave uredništvu najkasnije do 30.10.2024. godine. Svi dostavljeni radovi podliježu dvostrukoj anonimnoj recenziji. Naučno-stručni časopis „Crnogorska revija za bezbjednost“ je otvoren za saradnju sa autorima iz regiona i šire, ali je posebna intencija uređivačkog odbora (čiji članovi su osim stručnjaka iz Crne Gore i kolege iz Njemačke, SAD, Litvanije, Srbije, Hrvatske, Slovenije, Bosne i Hercegovine i dr. zemalja) da se objavljuju radovi zaposlenih u MUP-u/Upravi policije Crne Gore, kako bi na taj način bila prepoznatljiva po originalnosti i jedinstvenosti.

Redakcija:

Prof. dr Aleksandar Ivanović, glavni urednik, ialeksandar@t-com.me;

Prof. dr Danilo Ćupić, zamjenik glavnog urednika, danilo.cupic@mup.gov.me;

mr Marijana Radunović, sekretarka, marijana.radunovic@mup.gov.me.

**UPUTSTVO ZA AUTORE**

Naučno-stručni časopis “Crnogorska revija za bezbjednost” objavljuje: izvorne naučne radove (sadrži opis izvornih rezultata istraživanja), pregledne radove (daje pregled postojeće značajne literature iz oblasti bezbjednosnih nauka), stručne radove (daje prikaz određenih zapažanja koja nisu novost u pojedinoj struci, ali mogu svojom sistematičnim pristupom obogatiti znanje iz oblasti bezbjednosti), prikaze slučajeva (kada stručnjaci u toku svog rada naiđu na slučaj važan za stručnu i naučnu zajednicu i smatraju da bi on bio interesantan svojim kolegama) i prikaze knjiga (daje prikaz o aktuelnim naučnim i stručnim knjigama), koji su urađeni po sledećem upustvu:

**Tekst rada obima do 15 stranica**, na crnogorskom jeziku, jezicima u službenoj upotrebi u Crnoj Gori (CSBH jezik) i engleskom jeziku, napisan prema sledećem uputstvu:

**Format teksta:**MS Word 2007 i stariji (\*.docx; \*.doc);

**Font:**Times New Roman;

**Format stranice:**A4 (210×297 mm);

**Razmak između redova (Line spacing):**jednostruki;

**Margine:**lijeva (left) 2.0 cm, desna (right) 1.5 cm, gornja (top) 2.0 cm, donja (bottom) 1.5 cm;

**Naslov rada na CSBH jeziku:**12 pt., bold, centralno ravnanje (Alignment centered), velika slova;

**Naslov rada na engleskom jeziku:**12 pt., bold, centralno ravnanje (Alignment centered), velika slova;

**Imena autora:**11 pt., centralno ravnanje (Alignment centered),

**Institucije i e-mail adrese:***11 pt., italic, centralno ravnanje (Alignment centered*);

**Izvod (apestrakt) na CSBH jeziku i ključne reči:**11 pt., potpuno ravnanje (Alignment justified);

**Izvod (apstrakt) na engleskom jeziku i ključne reči**: 11 pt. potpuno ravnanje (Alignment justified);

**Tekst rada:**11 pt., potpuno ravnanje (Alignment justified) nazivi cjelina velikim slovima bez rednog broja;

**Citiranje:** Ispod teksta u fusnote upisivati samo propratne komentare. Propratni komentar pisati fontom Time New Roman 8 pt. Na kraju citata u tekstu otvoriti zagradu i u njoj upisati prezime autora, godinu izdanja i broj strane.

* Primjer za citiranje bibliografske jedinice jednog autora: (Krivokapić, 2008:74);
* Primjer za citiranje bibliografske jedinice dva autora (Matijević & Mitrović, 2011: 77);
* Primjer za citiranje više bibliografskih jedinica: (Krivokapić, 2005: 36; Simonović, 2004: 183);
* Primjer citiranja bibliografske jedinice bez autora: (*Deklaracija*, 1948: 2).;
* Primjer citiranja bibliografske jedinice jednog autora u slučaju da postoje druge bibliografske jedinice istog autora izdate iste godine: (Ivanović, 2011b: 45);

**Literatura:**11 pt., sa rednim brojem ispred. Referentni izvori se navode prema abecednom redu. Abecednim redom navesti sve citirane bibliografske jedinice. Knjiga se navodi sljedećim redom: prezime, ime, godina izdanja, *naslov knjige kurzivom*, mjesto izdanja, naziv izdavača. Članak u knjizi se navodi sledećim redom: prezime (autora), ime (autora), godina izdanja, naslov članka, u:, prezime (urednika), ime (urednika), skraćena oznaka uredništva (u zagradi), *naslov knjige kurzivom*, mjesto izdanja, naziv izdavača. Članak u časopisu se navodi sledećim redom: prezime, ime, godina izdanja, naslov članka, *naslov časopisa kurzivom*, godište, broj, izdavač i broj prve i poslednje strane na kojima je članak objavljen.

* Primjer navođenja knjige: Stojanović, Zoran, 2022, *Krivično pravo-opšti deo*, Beograd, Univerzitet u Beogradu.
* Primjer navođenja teksta u knjizi: Pillar, Paul 2008, Counterterrorism, u: Williams, Paul (ur.), *Security studies: an introduction,* London and New York, Routledge.
* Primjer navođenja članka u časopisu: Ivanović, Aleksandar 2009, Privredni kriminalitet i korupcija u Republici Srbiji, *Kriminalističke teme: Časopis za kriminalistiku, kriminologiju i sigurnosne studije*, god. IX, br. 3-4, 153-172.

**Naslovi slika:***11 pt., italic, centrirano ispod slike*

**Naslovi tabela:***11 pt., italic, centrirano iznad tabele*

**Slike:**prihvatljivi su formati TIF, GIF, JPG, BMP, WMF i CDR

**Radovi se predaju elektronskom poštom na adresu:**

marijana.radunovic@mup.gov.me

sa naznakom „Za časopis Crnogorska revija za bezbjednost”.